kardosdrur/scandi-wiki huggingface dataset:
Christian Vest Hertel

Christian Vest Hertel (født 1. maj 1748 i Vester Mariæ Sogn på Bornholm, død 9. juli 1817) var en dansk præst og historisk forfatter. 

Hertel blev student fra Aarhus Katedralskole 1769. Han dyrkede så ivrig litteraturhistorien, at han nær havde opgivet teologien, men 1774 tog han dog attestats. Efter et par år at have været amanuensis hos Stiftsprovst Monrad i Aarhus var han fredagsprædikant i Vor Frelsers Kirke på Christianshavn og var samtidig huslærer hos bogtrykker Ernst Henrich Berling. I 1784 blev han præst ved Frederiks Hospital og giftede sig samme år med Mette Kirstine Riise, en præstedatter fra Nimtofte. I 1789 kaldtes han til sognepræst i Ørslev, 1798 til residerende kapellan ved Aarhus Domkirke og 1811 til Øster Tørslev, da de dyre tider ikke gav tilstrækkeligt udkomme i det ham så kære Aarhus. Hertel har i tidsskrifter meddelt en del afhandlinger, der er af mindre betydning; derimod udgav han 1809-11 Forsøg til en antikvarisk-historisk Beskrivelse over Aarhus Dom- og Kathedralkirke, der er et med stor flid samlet arbejde med righoldige oplysninger i mange retninger. Han ender det vemodig med, at hans næste arbejde skal være en auktionskatalog over hans i bedre tider samlede bøger, skilderier og kobbere.

Kilder 

 

Præster fra Danmark
Historikere fra Danmark
Faglitterære forfattere fra Danmark
Danskere i 1700-tallet
Danskere i 1800-tallet
Personer fra Bornholm
Dansksprogede forfattere fra Danmark
Studenter fra Aarhus Katedralskole
Albert Jantzen

Albert Thorvald Jantzen (født 23. maj 1840 i København, død 7. januar 1917 på Frederiksberg) var en dansk præst.

Jantzen blev student 1858 og teologisk kandidat 1864. Efter at have været huslærer et år på Knuthenborg var han 1865-73 lærer for prins Valdemar, ligesom han også i flere fag underviste prinsesse Thyra. 1873 blev han kapellan pro loco og var 1876—1913 sognepræst i Gentofte.

I dette store og folkerige sogn, inden for hvis grænser der fandtes et af hovedsæderne for den romerske propaganda i Danmark, er der i hans embedstid blevet opført en kirke i Ordrup, oprettet børneasyler i Skovshoved og Vangede og bygget et kirkeligt forsamlingshus i Gentofte.

Ved siden af sit arbejde i menigheden har Jantzen, der var en meget belæst og flittig mand, leveret forskellige anmeldelser og mindre afhandlinger i historiske, teologiske og kirkelige tidsskrifter. Den danske oversættelse af Pascals Provinsialbreve (1876) har han forsynet med indledning og anmærkninger.

Ved mangeårige studier erhvervede han sig indgående kendskab til det 18. århundredes personalhistorie i Danmark, men var ingen flittig forfatter; han skrev bland andet en bog om sin slægt (1911) og en lang række artikler i Dansk biografisk Leksikon. 22. oktober 1885 forrettede han prins Valdemars og prinsesse Maries vielse på slottet Eu i Frankrig.

Jantzen blev Ridder af Dannebrogordenen 1873, Dannebrogsmand 1883 og Kommandør af 2. grad 1911. Han er begravet på Gentofte Kirkegård.

Kilder

Noter

Eksterne henvisninger 
 

Præster fra Danmark
Kirkehistorikere fra Danmark
Genealoger fra Danmark
Faglitterære forfattere fra Danmark
Dansksprogede forfattere fra Danmark
Bogsamlere fra Danmark
Kommandører af Dannebrog
Danskere i 1800-tallet
Danskere i 1900-tallet
Personer fra København
Personer i Kraks Blå Bog (afdøde)
Todor Kolev

Todor Kolev er navnet på flere personer:

 Todor Kolev (skuespiller)
 Todor Kolev (fodboldspiller, født 1942) - bulgarsk fodboldspiller, deltog i VM 1970
 Todor Kolev (fodboldspiller, født 1980) - bulgarsk fodboldspiller
 Todor Kolev (fodboldspiller, født 1989) - bulgarsk fodboldspiller
Karl Koller

Karl Koller er navnet på flere personer:
 Karl Koller (oftalmolog) (eller Carl Koller, 1857–1944) - østrigsk oftalmolog (oftalmologi)
 Karl Koller (general) (1898–1951) - tysk general
 Karl Koller (fodboldspiller) (1929–2009) - østrigsk fodboldspiller
Gerry Armstrong

Gerry Armstrong er navnet på:
 Gerry Armstrong (aktivist) - kritiker- og tidligere medlem af Scientology
 Gerry Armstrong (fodboldspiller) (født 1954) - nordirsk fodboldspiller
 Gerry Armstrong (tennisspiller) - engelsk tennisspiller
József Tóth

József Tóth er navnet på:

 József Tóth (fodboldspiller, født 1929) - ungarsk fodboldspiller, deltog i VM 1954
 József Tóth (fodboldspiller, født 1951) - ungarsk fodboldspiller, deltog i VM 1978 og 1982
József Varga

József Varga er navnet på:
 József Varga (fodboldspiller, født 1954) - ungarsk fodboldspiller
 József Varga (fodboldspiller, født 1988) - ungarsk fodboldspiller
Sara Ramírez

Sara Ramírez (født 31. august 1975 i Mazatlán) er en mexicansk skuespiller, der er kendt fra roller i Greys Hvide Verden og filmen You've Got Mail.

Eksterne henvisninger 

 

Skuespillere fra Mexico
Cratoneuron

Cratoneuron (Eremitmos) er en slægt af mosser med kun 2 arter. Navnet Cratoneuron betyder 'med stærk nerve' og sigter til bladenes kraftige ribbe
.
Arterne i slægten har desuden store bladvinger. Slægten kaldes også for Tufmos.

Den eneste art fra Cratoneuron-slægten i Danmark er Grøn Eremitmos (Cratoneuron filicinum). Tidligere indeholdt slægten også andre arter, men de er nu placeret i Palustriella (Vældmos).

Noter

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Amblystegiaceae
Jun Ji-hyun

Jun Ji-hyun (Hangul: 전지현, Hanja: 全智賢) (født 30. oktober 1981) er en koreansk skuespiller. Hun er bedst kendt for sin rolle som "Pigen" i den romantiske komedie My Sassy Girl (2001), en af de bedst indtjenende koreanske komedier. Andre filmoptrædender inkluderer Il Mare (2000) , Windstruck (2004) and The Thieves (2012).

Eksterne henvisninger 

 

Skuespillere fra Sydkorea
Personer fra Seoul
Míchel

Míchel er i Spanien et kælenavn for Miguel, som især bruges af fodboldspillere.

Spanske fodboldspillere 
Spanske fodboldspillere, kendt under navnet Míchel:
 Míchel (fodboldspiller) - José Miguel González Martín del Campo, tidligere spansk fodboldspiller (midtbane) og træner, og angiveligt ham som populariserede kælenavnet.
 Míchel Salgado - Miguel Ángel Salgado Fernández, spansk fodboldspiller (forsvar)
 Miguel Ángel Sánchez Muñoz - spansk fodboldspiller (midtbane)
 Miguel Ángel Carrilero - spansk fodboldspiller(angriber)
 Miguel Marcos Madera - spansk fodboldspiller (midtbane)
 Miguel Alfonso Herrero - spansk fodboldspiller (midtbane)

Brasilianske fodboldspillere 
Brasilianske fodboldspillere, kendt under navnet Míchel:
 Michel Neves Dias - brasiliansk fodboldspiller (angriber)
Abdoulaye Traoré

Abdoulaye Traoré er navnet på:
 Abdoulaye Traoré (ivoriansk fodboldspiller) (født 1967)
 Abdoulaye Traoré (burkinsk fodboldspiller) (født 1974)
Tinnsjå

Tinnsjå (Tinnsjø, Tinnsjøen) er en sø delt mellem kommunerne Tinn og Notodden i Vestfold og Telemark fylke i Norge. Fra vest kommer Måna fra Møsvatn og Rjukan, fra nord kommer elven Mår fra søen Mår, Gøystavatnet og Kalhovdfjorden. Tinnsjå er en del af Skiensvassdraget, og afvandes via Tinnelva i syd, ned til Heddalsvatnet. Tinnsjå (460 m dyb) er Norges tredje dybeste sø, og den tyvende største.

Under anden verdenskrig, i 1944, blev tinnsjøfærgen DF «Hydro» sprængt af norske modstandsfolk på Tinnsjøen. Om bord havde den en last med tungt vand. Vraget af færgen blev lokaliseret af et dykkerhold fra Notodden i 1993. I 2004 blev vraget igen undersøgt da et amerikansk filmselskab skulle lave optagelser af vraget.

Steder ved Tinnsjå 

 Feten
 Atrå
 Atrå brygge (Sigurdsrud)
 Fagerstrand (Tinn)
 Austbygde
 Mæl
 Hovin

Eksterne kilder og henvisninger 

Søer i Vestfold og Telemark
Tinn
Notodden
Boiling Points

Boiling Points var et realityshow på MTV i USA, der blev sendt fra 2004 til 2005. 

Showet bestod i at vise practical jokes. 

Hver episode varede en halv time og viste situationer, hvor en eller flere unge mennesker, der var uvidende om, at de blev testet, blev udsat for løjer. Fx kunne de blive udsat for dårlig kundeservice eller uforskammetheder fra en vildt fremmed. Lady Gaga medvirkede i en episode af showet i 2005.

Ekstern henvisning
 Boiling Points 

Tv-programmer fra USA
Tv-programmer fra MTV
A Funny Thing Happened on the Way to the Forum

A Funny Thing Happened on the Way to the Forum er en musical med musik og tekst af Stephen Sondheim til en historie af Burt Shevelove og Larry Gelbart. A Funny Thing Happened on the Way to the Forum er inspireret af den romerske skuespilforfatter Plautus' farcer, særligt Pseudolus, Miles Gloriosus og Mostellaria. Musicalen handler om slaven Pseudolus og hans forsøg på at vinde friheden ved at hjælpe sin herre med at kurtisere nabopigen. Plottet udviser mange af den klassiske farces elementer, herunder ordspil, smækken med døre, identitetsforvekslinger (herunder personer der klæder sig ud som hinanden) og satiriske kommentarer til forskellige sociale klasser. Titlen stammer fra en frase, som vaudeville-komikere ofte benyttede til at begynde en historie med: "A funny thing happened on the way to the theater" ("Der skete noget morsomt på vej til teatret").

Musicals
Mercury Lounge

Mercury Lounge er en klub og et spillested på Lower East Side på Manhattan i New York City. Bygningen ligger på Houston Street nr. 217. Bygningen har huset et spillested siden 1993. Der er plads til 225 gæster.

Eksterne henvisninger 

 Mercury Lounge

Spillesteder
New York City
Wendy Starland

Wendy Starland (født 9. februar 1981) er en amerikansk sanger, sangskriver og producer. I 2008 var hun talsmand og model i en reklamekampagne til 300 millioner dollars for tøjlinjen, Boy Meets Girl.

Det var Wendy Starland, der opdagede Lady Gaga og skaffede hende en kontrakt med produceren Rob Fusari, som fik Gaga frem i lyset. Starland og Lady Gaga har skrevet sange sammen.

Noter

Eksterne henvisninger 
 Wendy Starland

Sangere fra USA
Personer fra New York
RedOne

Nadir Khayat bedre kendt som RedOne () (født 9. april 1972) i Tetouan i Marokko. er en marokkansk-svensk producer og sangskriver. Han har samarbejdet med bl.a. Lady Gaga.

Noter

Eksterne henvisninger 

 

Sangskrivere
Personer fra Marokko
The Doll Domination Tour

The Doll Domination Tour (også kendt som World Domination Tour) er den amerikanske pigegruppe, Pussycat Dolls' anden turné. The Doll Domination Tour løb af stabelen i første halvår af 2009 og skulle promovere gruppens andet studiealbum, Doll Domination. Turnéen gik til Europa, Asien og Oceanien. I USA var gruppen opvarmningsband for Britney Spears.

Noter 

Turnéer
Luis Hernández

Luis Hernández er navnet på:

 Luis Hernández (atlet) (født 1955), mexicansk atlet
 Luis Hernández (baseballspiller) (født 1984), venezuelansk baseballspiller
 Luis Hernández (fægter), mexicansk olympisk fægter
 Luis Hernández (fodboldspiller) (født 1968), mexicansk fodboldspiller
 Luis Hernández (skater) (født 1985), mexicansk skater
 Luis Hernández Rodríguez (født 1989), spansk fodboldspiller
 Luis Daniel Hernández (født 1977), peruviansk fodboldspiller
 Luis Miguel Hernández (født 1985), salvadoransk fodboldspiller
 Luis Hernandez, medlem af Norteno-bandet Los Tigres del Norte
 Luis Almarcha Hernández (1887–1974), spansk præst og politiker
 Luis Omar Hernández (born 1985), mexicansk fodboldspiller
 Luis Alberto Hernández (født 1981), peruviansk fodboldspiller
Majken Thorup

Majken Thorup Toft (født 1. maj 1979 i Hadsund) er en tidligere dansk svømmer der vandt en bronzemedalje i 50 meter brystsvømning på EM 2004. Samme år konkurrerede hun på tre distancer på OL, men hun blev elimineret i de indledende heat. I 2005 stoppede hun med svømning på grund af hjertesygdomen perikardit som medføre betændelse i hjertesækken, sygedommen resulterade i flere hospitalsindlæggelser 2005. I løbet af sin karriere satte hun 27 danske rekorder. Hun svømmede i Aalborg Svømmeklub.

Noter 

Personer fra Hadsund
Svømmere fra Danmark
The Factory

The Factory var navnet på Andy Warhols studie i New York, som havde til huse på flere forskellige adresser mellem 1962 og 1984. Den oprindelige Factory lå på femte etage på East 47th Street i nr. 231 på Manhattan. Warhol forlod stedet i 1968, da bygningen skulle rives ned for at give plads til en beboelsesblok. Studiet blev da forlagt til sjette etage i Decker Building på Union Square, hvor det lå til 1973. Dets næste placering var på Broadway nr. 860. Endskønt dette sted var meget større, blev der ikke lavet mange optagelser der. I 1984 blev hvad der resterede af Warhols forskellige aktiviteter flyttet til East 33rd Street.

Bygninger, konstruktioner og anlæg på Manhattan
Kunst fra USA
This Is It

This Is It var en planlagt koncertserie på 50 shows, der skulle have været afholdt af Michael Jackson i Londons O2 Arena. De skulle være begyndt i juli 2009 og være fortsat frem til marts 2010. Alle koncerterne blev udsolgt, men Jackson døde tre uger før den første koncert. Jackson havde annonceret koncertrækken ved en pressekonference i London og fortalt, at This Is It ville blive hans sidste koncerter. AEG Live, koncertarrangøren, udsendte en TV-reklame, der fyldte en hel reklamepause, hvilket var en ny rekord på ITV. Koncertrækken var Jacksons første større serie af koncerter siden HIStory World Tour, der var blevet afsluttet i 1997. Randy Phillips, AEG Lives direktør, sagde, at de første ti koncerter alene ville have indbragt sangeren i omegnen af 50 millioner 
pund.

Prøverne til koncerterne blev optaget og efter Michael Jacksons død udgivet på film i koncertfilmen Michael Jackson's This Is It og som albummet af samme navn.

Noter 

Michael Jackson
Simon Reynolds

Simon Reynolds (født 19. juni 1963 i London) er en engelsk musikkritiker, der er kendt for at skrive om elektronisk dance-musik. Reynolds har desuden beskæftiget sig med en lang række af kunstnerer og genrer og har skrevet bøger om rock. Han har bl.a. skrevet for Melody Maker, The New York Times, Village Voice, The Guardian, Rolling Stone, The Observer, Artforum, New Statesman, The Wire, Mojo, UNCUT og Spin.

Musikkritikere
Journalister fra Storbritannien
Personer fra London
Electroclash

Electroclash, der også kendes som synthcore, retro electro, tech pop, nouveau disco, new new wave og electropunk, er en musikstil, der sammenblander 1980'ernes elektronisk musik og New Wave-synthpop med 1990'ernes techno og elektroniske dance-musik. 

Stilen opstod i New York og Detroit sidst i 1990'erne og blev båret frem af navne som Collider, I-F og grupper omkring Gerald Donald samt Peaches, Adult, Legowelt og Fischerspooner. 

Genren opnåede popularitet ved Electroclash Festival i 2001 og 2002 men fadede dog ud, da den blev blandet med tech house under navnet electro house.

Noter 

Musikgenrer
Auto-Tune

Auto-Tune er et lydbehandlingssystem, der er udviklet af Antares Audio Technologies, og som kan måle og ændre tonehøjden i både optagelser og fremførelser af sang og musik. Andre tilsvarende, senere tilkomne lydbehandlingssystemer markedsføres under navne, som fx Melodyne og Waves Tune.

Autotune-software analyserer tonehøjden i en sangstemme eller et spilleinstrument (fx en båndløs basguitar) og resyntetiserer autotune-lydens data til den rigtige tonehøjde (pitch). Selv om autotune i den brede offentlighed er bedst kendt for sine meget virkningsfulde forvrængningseffekter, er det faktisk i det skjulte, at den bruges i størst omfang, og hvor den her benyttes til pitch-korrektion. 

Autotune kan således justere en falsk tone til den nærmeste rene halve tone op eller ned, og bruges primært af pladeproducere til at rette forkerte toner eller enkeltstående fejl på vokal-indspilninger. Men lydbehandlingsteknikken vinder i øget omfang også indpas under afviklingen af både rock- og popkoncerter, hvor den er velegnet til at kunne dække over en sangers eller en musikers helt eller delvis manglende musikalske evner og færdigheder. (For eksempel ved ikke at kunne synge rent eller spille rent).

Anvendelsen af autotune er i takt med effektens stigende udbredelse og afbenyttelse blevet udsat for betydelig kritik på grund af, hvad en del musik-anmeldere anser for at være et både uærligt og destruktivt angreb på den kunstneriske autenticitet i forbindelse med fremførelse af sang og musik. Hvis ikke det oplyses på coveret ved udgivelser eller på plakaten ved koncerter o.lign., at der forekommer brug af autotune (eller endnu bedre: pitch-korrektion), kan man tale om bedrageri over for et intetanende betalende publikum, eftersom det herved skjules, at kunstneren reelt ikke har været i stand til at kunne præstere det, som den aktuelle musikalske fremførelse giver sig ud for.

Det bør endvidere tilføjes, at de sidste ny modeller blandt disse specielle (og kontroversielle) lydbehandlingssystemer, ud over automatisk at kunne korrigere for falske toner, også effektfuldt kan kompensere for generel dårlig timing hos kunstneren, samt for utilstrækkelig beherskelse af såvel almindelig stemmeføring, som stemmevibrato, m.m. 

Lydteknologi
National Museum of Women in the Arts

National Museum of Women in the Arts (NMWA) er et museum i Washington, DC der udelukkende koncentrerer sig om kvinders bidrag til malerkunst, scenekunst og litteratur. Museet åbnede i 1987 og har siden etableret en samling på omkring 4.000 malerier, skulpturer, værker på papir og dekorationsstykker. Blandt museets udstillingsstykker kan værker af Mary Cassatt, Frida Kahlo og Élisabeth Louise Vigée-Le Brun nævnes. Museet befinder sig i et gammelt frimurertempel, en bygning der er på USA's liste over historiske steder.

Eksterne henvisninger

Noter 

Museer i USA
Museer etableret i 1987
Bygninger, konstruktioner og anlæg i Washington D.C.
A Very Gaga Thanksgiving

A Very Gaga Thanksgiving er en særudsendelse på TV, der blev sendt den 24. november 2011 i USA af ABC.
 
Programmet blev udtænkt af sangerinden Lady Gaga; det gennemgår Gagas liv og inspirationen bag hendes musik. Katie Couric, Art Smith og Tony Bennett var gæster i programmet. 

Gaga sang fire sange fra hendes andet studiealbum, Born This Way, til akustisk akkompagnement samt to julesange og en duet med Bennett.
Tv-programmer fra USA
Lady Gaga
Tv-programmer fra American Broadcasting Company
Analgetikum

Et analgetikum (fra græsk: an- uden, algesi- smerte, flertal analgetika) er et smertestillende lægemiddel. Deres effektivitet afhænger af evnen til at blokere nervesignaler der sendes fra smertereceptorer til hjernen. Analgetika opdeles i primære og sekundære analgetika. Sekundære analgetika er lægemidler der har en anden primær anvendelse end smertelindring. En speciel type af analgetika er lokalanalgetika, som anvendes til bedøvelse af et afgrænset område af kroppen under fx kirurgiske indgreb. Analgetika er forskellige fra anæstetika, da anæstetiske midler hæmmer alle nervesignaler og derved også forårsager følelsesløshed, mens analgetika kun hæmmer smertesignalerne.

Primære analgetika
Primære analgetika består af de stærke smertestillende midler, opioiderne, samt de mere svage smertestillende midler som paracetamol og NSAIDer.

Sekundære analgetika
Sekundære analgetika er lægemidler der primært anvendes til andre formål end smertelindring, men som har en plads i smertelindring af visse typer af smerter der ikke responderer på primære analgetika, herunder neuropatiske smerter. Denne gruppe består af visse antidepressive og antiepiletiske stoffer.

Lokalanalgetika

Lokalanalgetika er lægemidler der anvendes til bedøvelse af et afgrænset område af kroppen under fx en operation (lokalbedøvelse). Disse stoffers navne slutter alle med -cain og de er afledt af kokain. Lokalanalgetika kombineres nogen gange med vasokonstriktorer som noradrenalin, for at hindre spredning af bedøvelsen. Lokalanalgetika kaldes på visse sprog, herunder engelsk, for lokalanæstetika.

Lægemidler
Keba

Keba AG er en østrigsk virksomhed, etableret i 1968 og med hovedsæde i Linz, som udvikler og fremstiller automatiserede terminaler til brug indenfor bank -og postvæsen samt serviceindustrien. Keba fremstiller og markedsfører bl.a. produktlinjen KePol, der benyttes som pakkeautomat af flere postvæsener, og gør det muligt at afhente og afsende pakkepost døgnet rundt. Kendt som Packstation indgår 2.500 KePol-enheder hos Deutsche Post i Tyskland i deres såkaldt Last Mile Solution. I Danmark udgør p.t. 130 udendørs enheder og 300 indendørs enheder i Coops butikker, herunder bl.a. Kvickly, SuperBrugsen, Dagli'Brugsen, Fakta og Irma KePol-enheder Post Danmarks tilsvarende servicetilbud kaldet Pakkeboksen. Derudover er der opstillet KePol-enheder i Østrig, Luxembourg, Litauen, Rusland, Tyrkiet og Forenede Arabiske Emirater.

Kildehenvisninger 

Elektronikvirksomheder fra Østrig
Etableret i 1968
Alice Tegnér

Alice Charlotta Tegnér (født Sandström; 12. marts 1864 i Karlshamn, Sverige – 26. maj 1943 på Djursholm) var en svensk komponist, musiklærer og organist. Hun regnes for den mest fremtrædende svenske komponist af børnesange, men har også skrevet større værker for kor og orkester. Blandt hendes kendte viser er "Der bor en bager på Nørregade".

Værker i udvalg

Instrumentalmusik
Courage, for piano
Madame X, for piano
Etude, Es-dur, for piano
Etude (à la Chopin), for piano

Vokalmusik
Bidrag till Folksångstävlingen
 Hell, vårt land!, text: Alice Tegnér
 Du svenska bygd, du hem i nord, tekstt: Birger Mörner
 Du ärorika fosterland, tekst efter Bernhard Elis Malmström

Børnesange

 Tre små peberkagemænd; (sv:Tre pepparkaksgubbar), også kendt som "Vi kommer fra peberkageland".
Der bor en bager på Nørregade

Kilder
 Sohlmans musiklexikon
 Statens musikbibliotek

Noter

Eksterne henvisninger 
 
Alice Tegnérsamlingen på Kungliga biblioteket
 Alice Tegnér Sällskapet
 Släkten Tegnér 

Komponister fra Sverige
Personer fra Karlshamn
William Robinson (svømmer)

William Walker Robinson (født 23. juni 1870, død 4. juli 1940) var en britisk svømmer, som deltog i OL 1908 i London.

Robinson var født i Skotland, men flyttede med sin familie til Liverpool, da han var omkring ti år, og han boede i England resten af sit liv. Han var som ung en dygtig svømmer, og da han var 33 år vandt han det første britiske mesterskab i brystsvømning på 200 yards, en titel han vandt tre år i træk (1903-1905). Skønt han ikke vandt flere mesterskaber, blev han udtaget til OL 1908 i London.

Ved legene stillede han op i 200 m brystsvømning, og han vandt sit indledende heat klart. Han vandt derpå sin semifinale, og i finalen førte svenske Pontus Hanson indledningsvis. Robinson indhentede ham, men blev derpå ved sidste vending selv indhentet af landsmanden Frederick Holman, der vandt guldet. Robinson holdt dog andenpladsen, mens Hanson blev nummer tre.

Nogle uger efter OL svømmede Robinson 200 yards brystsvømning i tiden 2.41,2 minutter, hvilket var ny verdensrekord (den hidtidige tilhørte Holman). Robinson var også udtaget til OL 1912, men kom ikke til at deltage.

Robinson var handelsmand af profession og fik sig en fin karriere som forretningsmand i Liverpool.

Referencer

Eksterne henvisninger 

Svømmere fra Storbritannien
Deltagere for Storbritannien ved sommer-OL 1908
Olympiske sølvmedaljevindere fra Storbritannien